Ńdɔ Elihu a ngádúgan və́ ńkɔ̄bɔ̄ mɔ́ nyé nâ: 2Yə wavəg nâ wakyəbə éyɔŋ wǎkad na: “Mə nə sósōō a lodo Zambá”? 3Ḿból wākad nâ: “Mǎbísī kig, ńdɔ̄ fə m̀fí dzé nə mə́ nyiŋ təge sə́m ?” 4Mə mayi hḿ kɔŋan ai wa ai ǹkɔ́bɔ̄ wáma, wa ai bəmvóé bóe eyɔŋ dzídzīá. 5Fɔ́mbɔ́gɔ̄ yób, ó yen, bəbə́gə míńkúd mí nə́ fɔ́ɔ́ á yób étē oyǎb ai wa ! 6Ngə́ wasə́m, abé dzé wābɔ nyé ? Bulígi miǹsə́m míé, wabɔ nyé dzé ? 7Ngə́ o nə sósōō, wavə́ nyē dzé, a nɔŋ dzé á mɔ́ móe ? 8Dzam abé dóe á nə dzǎm bɔ̌ mod abé hə ényɔ́ á nə̄ mod anə́ wā. Sósōō woe a nə ai mod m̀fí hə ású bod. Biá bi álu 9Bâkə báyōn ai ńnəmaná etíbílí, bâkə bâtad ai émân miǹgungúl myábɔ̄ bɔ́. 10Tɔ mod m̀bɔ́g m̀bɔ́g tə dzó nâ: "Zambá, ǹkom wáma anə́ vé ? Nye yǎ ā kad lə́b bod biá ai alú[1], 11nyé yǎ ā komodo bía ai fəg a lodo anə́ bákomodo tsíd yā sí, nyé yǎ ā bɔ̄ nâ bǐ tɔ̄bɔ fəg a lodo anɔ̌n yā yōb ? " 12Abǒg tē hḿ bə́ fyáŋán fə tad, nyé təge yalan, ású məbún bəbə̂ bə́ bod.